Euskal Herriko selekzioa

Euskal Herriko selekzioa edo euskal selekzioa Euskal Herria ordezkatzen duen selekzio nazionala da. Gaur egun, kirol gutxi batzuetan baizik ez dago Euskal Herriko selekzioa:
 Euskal Herriko futbol selekzioa
 Euskal Herriko kenpo selekzioa
 Euskal Herriko saskibaloi selekzioa
 Euskal Herriko Kayak surf selekzioa
 eta abar.

 Zesta-Puntako Nazioen Liga 2025ean 
2025eko Zesta-Puntako Nazioen Ligan lehen aldiz partu hartu zuen Euskal selekzio batek Euskal Pilotaren Nazioarteko Federakuntzak antolatutako txapelketa batean. Historiako lehen domina ofizialak jaso zituen euskal selekzio hark: urrezkoa gizonezkoetan eta zilarrezkoa emakumezkoetan. Lehiakideak Euskadi, Frantzia, Espainia, Mexiko, Ameriketako Estatu Batuak eta Filipinak izan ziren.

2024ko abenduaren 28an Nazioarteko Federazioak Euskadikoa eskubide osoko kide gisa onartu izanaren emaitza izan zen 2025eko parte hartze hura. Ahalegin bat baino gehiago egin zen aurretik Nazioarteko Federazioak Euskadikoa onartu eta euskal selekzioak ofizialtasuna lor zezan, baina ahalegin horiek antzuak izan ziren. 2024ko abenduaren 28an, ordea, Nazioarteko Federazioak Euskadikoa onartzearen alde bozkatu zuen, eta aspaldiko ametsa, nahia eta desioa egia bilakatu zen.

Erabaki historikoa izan zen, baina ez denen gustukoa. Espainiako eta Kubako federazioek berehala aurkeztu zuten helegitea Kirolaren Arbitraje Auzitegian (TAS), Lausanan (Suitza). Zera inpugnatu zuten: estatutuen erreformaren legezkotasuna, bozketaren balioa eta Euskadiko Federazioa Nazioartekoan onartzearen erabakia. Beraz, TASen dago gaia, eta ezin daiteke jakin noiz emango duen epaia. Hori egin bitartean, halere, euskal selekzioak Nazioarteko Federazioak antolatutako txapelketak jokatuko ditu.

 Erreferentziak 

 Ikus, gainera 
 ESAIT

 Kanpo estekak 

 2025eko Zesta-Puntako Nazioen Ligan, webgune ofiziala


Kategoria:Euskal Herriko selekzioak